
DR 30.6.2009  

 
 

7 

Bagi Program Bekalan Air Luar Bandar ataupun BALB, kementerian telah 
diperuntukkan sejumlah RM448.5 juta untuk pelaksanaan projek di seluruh negeri Sarawak.  
Daripada jumlah tersebut, sejumlah RM398 ribu telah diperuntukkan untuk pelaksanaan 
satu projek BALB di Simpang Jalan Minyan, Batu 54, Jalan Serian-Sri Aman.   

Bagi pelaksanaan Projek JALB ataupun Jalan Luar Bandar pula, kerajaan dalam 
tempoh Rancangan Malaysia Kesembilan telah meluluskan pelaksanaan dua projek JALB 
di kawasan Parlimen Serian bernilai RM21.52 juta. Projek-projek terlibat adalah: 

(i) membina dan menyiapkan Jalan Tebakang Melayu, Kampung 
Kursin, Serian; dan 

(ii) pembinaan jalan Sorak Melayu, Serian.  

Untuk makluman Yang Berhormat, projek membina dan menyiapkan Jalan 
Tebakang Melayu, Kampung Kursin, Serian sedang dalam pembinaan dan dijangka siap 
pada Julai tahun ini.  Sehingga 15 Jun 2009, kemajuan fizikal projek telah mencapai 83 
peratus, manakala projek membina Jalan Sorak Melayu, Serian pula masih di peringkat 
reka bentuk.  Projek ini dijangka akan dimulakan pelaksanaannya pada Ogos tahun 2009.  
Bagi pelaksanaan Projek Jalan Kampung pula, kementerian pada tahun 2009 telah 
memperuntukkan sejumlah RM1.4 juta untuk pelaksanaan 18 projek di kawasan Parlimen 
Serian.  

Sehingga 15 Jun 2009, semua projek tersebut berada di dalam peringkat akhir 
perolehan dan kementerian yakin semua projek berkenaan akan dapat disiapkan sebelum 
31 Oktober tahun ini. Bagi pemasangan lampu jalan kampung pula, kementerian pada 
tahun ini telah menawarkan kontrak bernilai RM5 juta kepada Syarikat SESCO Berhad 
untuk kerja-kerja pemasangan lampu jalan kampung di seluruh negeri Sarawak. 

■ 1030 

Kerja-kerja pemasangan telah dimulakan pada 15 Mac 2009 dan dijangka siap 
sebelum 14 Mac 2010, melibatkan pemasangan 6400 unit lampu jalan kampung. Dari 
jumlah tersebut, sejumlah 149 unit lampu jalan kampung diperuntukkan untuk dipasang di 
kawasan Parlimen Serian melibatkan 24 buah kampung. Terima kasih. 

Datuk Richard Riot anak Jaem [Serian]: Terima kasih Tuan Yang di-Pertua, 
terima kasih Timbalan Menteri di atas jawapan yang begitu informative. Jadi sebelum itu 
Tuan Yang di-Pertua, saya di Dewan yang mulia ini ingin mengucapkan berbanyak-banyak 
terima kasih kepada Menteri Kemajuan Luar Bandar dan Wilayah sendiri iaitu Yang 
Berhormat Semporna kerana walaupun beliau baru sahaja dua bulan menjadi Menteri 
Kemajuan Luar Bandar dan Wilayah, beliau telah melawat kawasan saya, Parlimen Serian 
dua kali... [Tepuk]  Jadi terima kasih. 

Tuan Alexander Nanta Linggi [Kapit]: Kapit belum. 

Tuan Joseph Entulu anak Belaun: Ini menunjukkan Yang Berhormat Menteri dari 
Semporna orang rajin, orang kuat kerja yang sentiasa turun ke padang. Jadi soalan saya... 

Datuk Bung Moktar bin Radin [Kinabatangan]: Tempat saya dia belum turun... 
[Ketawa] 

Datuk Richard Riot anak Jaem [Serian]:  Yang Berhormat Kinabatangan. Terima 
kasih.  Itu hak saya... [Ketawa] 

Jadi Timbalan Menteri begini, mengikut angka yang telah diberikan oleh Yang 
Berhormat Timbalan Menteri tadi, dari segi bekalan elektrik luar bandar beliau telah 
menyatakan bahawa setakat ini 90 peratus rakyat di kawasan luar bandar di negeri 
Sarawak telah pun menikmati bekalan elektrik luar bandar.  

 

 



7. Bagi Program Bekalan Air Luar Bandar ataupun BALB, kementerian telah diperuntukkan sejumlah RM448.5 juta untuk pelaksanaan projek di seluruh negeri Sarawak. Daripada jumlah tersebut, sejumlah RM398 ribu telah diperuntukkan untuk pelaksanaan satu projek BALB di Simpang Jalan Minyan, Batu 54, Jalan Serian-Sri Aman. Bagi pelaksanaan Projek JALB ataupun Jalan Luar Bandar pula, kerajaan dalam tempoh Rancangan Malaysia Kesembilan telah meluluskan pelaksanaan dua projek JALB di kawasan Parlimen Serian bernilai RM21.52 juta. Projek-projek terlibat adalah: (i) membina dan menyiapkan Jalan Tebakang Melayu, Kampung Kursin, Serian; dan. (ii) pembinaan jalan Sorak Melayu, Serian. Untuk makluman Yang Berhormat, projek membina dan menyiapkan Jalan Tebakang Melayu, Kampung Kursin, Serian sedang dalam pembinaan dan dijangka siap pada Julai tahun ini. Sehingga 15 Jun 2009, kemajuan fizikal projek telah mencapai 83 peratus, manakala projek membina Jalan Sorak Melayu, Serian pula masih di peringkat reka bentuk. Projek ini dijangka akan dimulakan pelaksanaannya pada Ogos tahun 2009. Bagi pelaksanaan Projek Jalan Kampung pula, kementerian pada tahun 2009 telah memperuntukkan sejumlah RM1.4 juta untuk pelaksanaan 18 projek di kawasan Parlimen Serian. Sehingga 15 Jun 2009, semua projek tersebut berada di dalam peringkat akhir perolehan dan kementerian yakin semua projek berkenaan akan dapat disiapkan sebelum 31 Oktober tahun ini. Bagi pemasangan lampu jalan kampung pula, kementerian pada tahun ini telah menawarkan kontrak bernilai RM5 juta kepada Syarikat SESCO Berhad untuk kerja-kerja pemasangan lampu jalan kampung di seluruh negeri Sarawak. # 1030. Kerja-kerja pemasangan telah dimulakan pada 15 Mac 2009 dan dijangka siap sebelum 14 Mac 2010, melibatkan pemasangan 6400 unit lampu jalan kampung. Dari jumlah tersebut, sejumlah 149 unit lampu jalan kampung diperuntukkan untuk dipasang di kawasan Parlimen Serian melibatkan 24 buah kampung. Terima kasih. Datuk Richard Riot anak Jaem [Serian]: Terima kasih Tuan Yang di-Pertua, terima kasih Timbalan Menteri di atas jawapan yang begitu informative. Jadi sebelum itu Tuan Yang di-Pertua, saya di Dewan yang mulia ini ingin mengucapkan berbanyak-banyak terima kasih kepada Menteri Kemajuan Luar Bandar dan Wilayah sendiri iaitu Yang Berhormat Semporna kerana walaupun beliau baru sahaja dua bulan menjadi Menteri Kemajuan Luar Bandar dan Wilayah, beliau telah melawat kawasan saya, Parlimen Serian dua kali... [Tepuk] Jadi terima kasih. Tuan Alexander Nanta Linggi [Kapit]: Kapit belum. Tuan Joseph Entulu anak Belaun: Ini menunjukkan Yang Berhormat Menteri dari Semporna orang rajin, orang kuat kerja yang sentiasa turun ke padang. Jadi soalan saya... Datuk Bung Moktar bin Radin [Kinabatangan]: Tempat saya dia belum turun... [Ketawa]. Datuk Richard Riot anak Jaem [Serian]: Yang Berhormat Kinabatangan. Terima kasih. Itu hak saya... [Ketawa]. Jadi Timbalan Menteri begini, mengikut angka yang telah diberikan oleh Yang Berhormat Timbalan Menteri tadi, dari segi bekalan elektrik luar bandar beliau telah menyatakan bahawa setakat ini 90 peratus rakyat di kawasan luar bandar di negeri Sarawak telah pun menikmati bekalan elektrik luar bandar.